Diari Oficial de la Generalitat Valenciana


Sumari del DOGV 7102, del 03-09-2013 (2013/8586)

Informació pública del projecte de reparcel·lació voluntària de la Actuació Aïllada número 2 del Pla de Reforma Interior en l'enclavament 7, polígon B de La Mata, del Pla General d'Ordenació Urbana de Torrevieja (Alacant)
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7102

Data del DOGV
:   03-09-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/8586


Data del document
:   22-08-2013

Organisme emissor
:   Promociones y Proyectos Mahersol, SLU

Tipus de document
:   Anunci

Descriptors 

:   * Torrevieja
    * empresa privada
    * pla d'urbanisme

Informació pública del projecte de reparcel·lació voluntària de la Actuació Aïllada número 2 del Pla de Reforma Interior en l'enclavament 7, polígon B de La Mata, del Pla General d'Ordenació Urbana de Torrevieja (Alacant) [2013/8586]  
La mercantil Promociones y Proyectos Mahersol, SLU, amb CIF B-54604483, i domicili al passeig de Vistalegre, número 3, 03255, Torrevieja (Alacant), com a propietari de l'àmbit, s'han protocol·litzat els documents del projecte de reparcel·lació voluntària de l'actuació aïllada núm. 2 del Pla de Reforma Interior en l'enclavament 7, polígon B de La Mata, del Pla General d'Ordenació Urbana de Torrevieja, a la Notaria de Miguel Ángel Robles Perea, notari del Col·legi Notarial de València, a la ciutat de Torrevieja (Alacant), carrer número. Així mateix, consta depositat un exemplar de la documentació a l'Ajuntament de Torrevieja.  
  
D'acord amb el que establix l'article 179 de la Llei 16/2005, Urbanística Valenciana (LUV) i 422 del Reglament d'Ordenació i Gestió Territorial i Urbanística (ROGTU), en relació amb l'article 177.1.a de la citada LUV i l'article 416, apartats 1.b i 2 del ROGTU, se sotmet a informació pública el dit projecte de reparcel·lació voluntària, pel termini d'un mes, comptat a partir de la data de publicació del present anunci en el Diari Oficial de la Comunitat Valenciana, als efectes de la seua consulta i, si és el cas, de formulació d'al·legacions. Les dites al·legacions podran presentar-se indistintament a la notaria de referència, de dilluns a divendres, en horari de 09.00 a 14.00 hores; o bé al Registre Municipal de l'Ajuntament de Torrevieja en horari administratiu obert al públic.  
Prèviament a la publicació d'este edicte i en compliment del que preveu l'assenyalat article 416 del ROGTU, s'ha tramés la notificació als interessats. Es fa constar, a més, que en virtut d'allò que s'ha previst en l'article 172.3 de la LUV, els titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques que coneguen i afecten les seues finques.  
  
El present edicte servix també com a notificació als efectes previstos en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, respecte dels titulars desconeguts, així com respecte d'aquells domicilis desconeguts o que intentada la notificació esta no s'haguera pogut practicar.  
I perquè tinga els efectes oportuns, lliure el present edicte.  
  
Torrevieja, 22 d'agost de 2013.- El representant: Manuel Pertusa Cases.